b'\n_START_ARTICLE_\nDalis Antanas Baltr\xc5\xabnas\n_START_PARAGRAPH_\nDalis Antanas Baltr\xc5\xabnas (g. 1944 m. gegu\xc5\xbe\xc4\x97s 8 d. Utena) \xe2\x80\x93 Lietuvos fizikas, habilituotas fizini\xc5\xb3 moksl\xc5\xb3 daktaras.\n_START_SECTION_\nBiografija\n_START_PARAGRAPH_\n1961 m. baig\xc4\x97 Panev\xc4\x97\xc5\xbeio 5-\xc4\x85j\xc4\x85 vidurin\xc4\x99 mokykl\xc4\x85, 1969 m. baig\xc4\x97 Vilniaus universitet\xc4\x85. 1969\xe2\x80\x931972 m. Maskvos chemin\xc4\x97s fizikos instituto aspirantas. 1973 m. apgyn\xc4\x97 fizikos ir matematikos moksl\xc5\xb3 kandidato disertacij\xc4\x85._NEWLINE_Nuo 1969 m. Fizikos instituto jaunesn. mokslinis bendradarbis, nuo 1977 m. vyresn. mokslinis bendradarbis, Fizikos instituto branduolini\xc5\xb3 ir optikos radioaktyvumo tyrim\xc5\xb3 laboratorijos ved\xc4\x97jo pavaduotojas. 2000 m. habilituotas fizini\xc5\xb3 moksl\xc5\xb3 daktaras. Paskelb\xc4\x97 per 40 straipsni\xc5\xb3, dalyvavo per 50 konferencij\xc5\xb3 darbe, sta\xc5\xbeavosi JAV, \xc5\xa0vedijoje, Vengrijoje.\n_START_SECTION_\nMokslin\xc4\x97 veikla\n_START_PARAGRAPH_\nSvarbiausi darbai: kai kuri\xc5\xb3 puslaidininkini\xc5\xb3 stibio ir tel\xc5\xabro jungini\xc5\xb3 tyrimas gama rezonanso metodu, Mosbauerio spektroskopijos taikymas alavo chalkogenid\xc5\xb3 mikrostrukt\xc5\xabrai tirti, feroelektrini\xc5\xb3 kristal\xc5\xb3 temperat\xc5\xabriniai tyrimai. I\xc5\xa1rado Mosbauerio \xc5\xa1altin\xc4\xaf, skirt\xc4\x85 tel\xc5\xabro junginiams tirti.'